Diari Oficial de la Generalitat Valenciana


Sumari del DOGV 6439, del 17-01-2011 (2010/14236)

RESOLUCIÓ de 17 de desembre de 2010, de la consellera de Cultura i Esport, per la qual es deixen sense efecte les ajudes concedides per la Resolució de 13 d'octubre de 2010, en relació amb l'Orde 12/2010, de 30 de març, de la Conselleria de Cultura i Esport, per la qual es convoquen ajudes per a programes d'activitats culturals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14923


Data del document
:   17-12-2010

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de desembre de 2010, de la consellera de Cultura i Esport, per la qual es deixen sense efecte les ajudes concedides per la Resolució de 13 d'octubre de 2010, en relació amb l'Orde 12/2010, de 30 de març, de la Conselleria de Cultura i Esport, per la qual es convoquen ajudes per a programes d'activitats culturals. [2010/14185]  
I. Per l'Orde 12/2010, de 30 de març, de la Conselleria de Cultura i Esport, es van convocar ajudes per a programes d'activitats culturals (DOCV núm. 6246, de 15 d'abril de 2010).  
Per la resolució de la consellera de Cultura i Esport amb data 13 d'octubre de 2010 (DOCV núm. 6387, de 29 d'octubre de 2010), es van concedir les ajudes esmentades.   
II. L'article 47.4.b del Text Refós de la Llei d'Hisenda Pública de la Generalitat Valenciana establix l'obligació dels beneficiaris de les subvencions de la Generalitat d'acreditar davant de l'entitat concedent la realització de l'activitat o l'adopció del comportament, així com el compliment dels requisits i les condicions que determinen la concessió o l'aprofitament de l'ajuda.  
III. En la base dotze de l'Orde 12/2010, de 30 de març, per la qual es convocaven ajudes per a programes d'activitats culturals, s'establien les obligacions dels beneficiaris, entre les quals es trobava la d'acreditar documentalment la realització de l'activitat, i en la base catorze s'establia l'obligació dels beneficiaris de presentar la documentació abans dels terminis fixats perquè s'efectuara el pagament.  
IV. En la base catorze, punt 5, de l'Orde 12/2010, de 30 de març, s'indicava que conclòs el termini sense que s'haguera presentat la documentació, l'ajuda quedaria sense efecte i s'arxivaria l'expedient.  
V. Els beneficiaris que figuren en esta resolució han incomplit les condicions recollides en les bases reguladores de l'orde de convocatòria, recordades en la notificació corresponent, pel fet de no haver presentat la documentació justificativa en el termini fixat, per haver justificat la totalitat o part de l'ajuda de forma incorrecta, o per haver renunciat a l'ajuda concedida.  
Per tot això, d'acord amb el que establix la base tretze de l'Orde 12/2010, de 30 de març, de la Conselleria de Cultura i Esport, per la qual es convoquen ajudes per a programes d'activitats culturals, resolc:  
Primer  
Deixar sense efecte la subvenció concedida als beneficiaris que s'indiquen a continuació, per l'import que s'hi especifica, i arxivar-ne l'expedient, pel fet de no haver presentat la documentació justificativa en el termini fixat, per haver justificat la totalitat de l'ajuda de forma incorrecta, o per haver renunciat a l'ajuda concedida, segons que establix l'Orde 12/2010, de 30 de març, de la Conselleria de Cultura i Esport, reguladora de les ajudes per a programes d'activitats culturals:  
Exp. 69/10: Associació Cultural La Valldigna de Tavernes de la Valldigna, per l'import de 1.000 euros.  
Exp. 78/10: Associació Cultural Simberifora, de València, per l'import de 1.000 euros.  
Exp. 87/10: Entidad para la Recuperación de los Centros Históricos de España-Archival, de València, per l'import de 1.000 euros.  
Exp. 126/10: Associació Cultural Cartuja Vall de Crist d'Altura, per l'import de 1.700 euros.  
Exp. 134/10: Centro de Iniciativas Culturales d'Alacant, per l'import de 600 euros.  
Exp. 189/10: Associació Cultural de Villores, per l'import de 500 euros.  
Segon  
Minorar l'adjudicació de l'ajuda per la quantitat assenyalada als beneficiaris que figuren a continuació, per no haver justificat correctament part de l'import concedit:  
Exp. 152/10: Associació Cultural Foc i Tropell de Vilanova d'Alcolea. Es minora l'ajuda concedida en 336 euros. L'ajuda que ha de percebre és de 964 euros.  
D'acord amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera de Cultura i Esport en el termini d'un mes a comptar des de l'endemà de la notificació.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
València, 17 de desembre de 2010.- La consellera de Cultura i Esport: Trinidad María Miró Mira.